
JUDEŢUL TIMIŞ

MUNICIPIUL TIMIŞOARA

COMPARTIMENTUL VOLUNTAR PENTRU SITUAŢII DE URGENŢĂ

NR. _______________________________________________________________________
Bd. C.D. Loga nr.1, tel./fax: 0256/408439,  e-mail:cvsu@primariatm.ro, internet: www.primariatm.ro

RAPORT DE SPECIALITATE

privind aprobarea încheierii unui parteneriat de cooperare 

între Municipiul Timișoara și Asociația Non Profit pentru ATI “Aurel Mogoșeanu ” Timișoara
Având în vedere adresa Asociației Non Profit pentru ATI “Aurel Mogoșeanu ” Timișoara înregistrată la Primăria Municipiului Timișoara cu nr. SC2021-10174/13.04.2021 privind aprobarea încheierii unui parteneriat între Municipiul și Asociația Non Profit pentru ATI “Aurel Mogoșeanu ”.
Facem următoarele precizări:
Asociația Non Profit pentru ATI „Aurel Mogoșeanu” Timișoara a obținut acordul Camerei de Comerț și Industrie  Timișoara (CCIT) pentru utilizarea Sălii Centrului Regional de Afaceri Timișoara (CRAFT) ca și locație pentru  desfășurarea MARATONULUI  VACCINĂRII ,,ÎMPREUNĂ PENTRU VIAȚĂ’’, a cărui primă ediție să se  desfașoare astfel: 
· Camera de Comerţ, Industrie şi Agricultură Timiş, situat la adresa B-dul Eroilor 
de la Tisa nr. 22 (Centrul Regional de Afaceri) pentru perioada 23.04.2021 ora 8.00 AM - 26.04.2021 ora 08.00 AM;
· Sala Polivalentă Olimpia – Timișoara, Aleea Ripensia nr. 11, pentru perioada 
14.05.2021 ora 8.00 până în 17.05.2021 ora 08.00 (rapel).
În acest sens asociația propune un parteneriat cu Primăria Timișoara în vederea înființării Centrului de vaccinare și desfășurării activității de vaccinare nu doar pentru perioada mai sus menționată, ci și pentru alte acțiuni viitoare de vaccinare împotriva Covid – 19. Se propune un parteneriat de durată, aratându-se deschiderea  pentru susținerea voluntară și a altor acțiuni de vaccinare: vaccinarea angajaților din cadrul unor agenți  economici, vaccinări în comunități izolate (închisori, cămine de bătrâni, etc.), vaccinarea persoanelor  nedeplasabile, etc. 
Referitor la organizarea maratonului vaccinării “ÎMPREUNĂ PENTRU VIAȚĂ’’,   Ediția I,  facem următoarele precizări: 

1. Organizarea a 30 de fluxuri paralele de vaccinare, ce vor putea asigura vaccinarea de până la 15.000 de persoane ;
2. Locația a fost vizitată de către reprezentanții Direcției de Sănătate Publică Timiș care au făcut recomandări  cu privire la organizarea și dotarea centrului, recomandări care au fost comunicate Primăriei Municipiului Timișoara. 

Obligații asumate de Asociația Non Profit pentru ATI „Aurel Mogoșeanu” Timișoara :
-resursa umană necesară desfășurării acțiunii, reprezentată de voluntari (medici, asistente medicale,  studenți de la UMF “Victor Babes” Timișoara, alt personal voluntar). Se estimează un necesar de peste 500  de voluntari. 

-În funcție de posibilitățile Asociației, aceasta va putea pune la dispoziție locații pentru care are încheiate contracte de comodat cu proprietarii, primul fiind încheiat între Camera de Comerț și Industrie  Timișoara (CCIT) și Asociația Non Profit pentru ATI „Aurel  Mogoșeanu” Timisoara .
-imprimante ;
-achiziționarea de chiuvete mobile ;
-signaletica completă (bannere, ecusoane, indicatoare, etc) ;
-realizarea unui spot informativ despre eveniment.
- alte dotări materiale funcție de posibilitățile Asociației

Având în vedere cele de mai sus, în scopul organizării unor activități de vaccinare împotriva virusului Covid-19 intitulate  ,,ÎMPREUNĂ PENTRU VIAȚĂ’’,
PROPUNEM:
Emiterea unei hotărâri a Consiliului Local privind aprobarea  încheierii unui parteneriat de Cooperare între Municipiul Timișoara și Asociația Non Profit pentru ATI “Aurel Mogoșeanu ” Timișoara, conform Anexei care va fi parte integrantă la hotărâre și împuternicirea Domnului Dominic - Samuel FRITZ în calitate de Primar al Municipiului Timişoara în vederea semnării parteneriatului de cooperare.
Compartiment Voluntar

      pentru Situaţii de Urgenţă

                                                                     Iulian Găurean   

